21 ธ.ค.61 นายธนาธร จึงรุ่งเรืองกิจ หัวหน้าพรรคอนาคตใหม่ กล่าวถึงกรณีพรรคพลังประชารัฐ(พปชร.) จัดงานเลี้ยงโต๊ะจีนระดมทุน ว่า ตัวแทนจากพรรคการเมืองและหน่วยงานของรัฐ ที่มีชื่อเข้าร่วมงานไม่ใช่ผู้อยู่เบื้องหลังของเผด็จการอีกต่อไป แต่พวกคุณคือเบื้องหน้าของฝ่ายสนับสนุนเผด็จการ โดยภายบรรยากาศภายในงานเสมือนการเจรจาก่อตั้งรัฐบาลมากกว่ากิจกรรมของพรรคการเมือง การระดมทุนในวันเดียวได้เงินถึง 650 ล้านบาท เป็นการเอาเปรียบพรรคอื่นๆ ที่ผ่านมาพรรคอนาคตใหม่เปิดขายสินค้าของที่ระลึกราคาชิ้นละร้อยกว่าบาท คงต้องขายเป็นล้านๆชิ้น ถึงมีรายได้เท่ากับงานเลี้ยงโต๊ะจีนของพรรคพลังประชารัฐเพียงวันเดียว